
	Comisia pentru Buget,

Finanţe şi Bănci
	
	Bucureşti,  05.05.2020 

Nr. 4c-2/ 400
PLx.651/2018


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul suplimentar asupra propunerii legislative pentru modificarea lit.h), alin.(1), art.456 din Legea nr.227/2015 privind Codul fiscal, trimisă cu adresa nr. PLx.651/2018, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
PREŞEDINTE,

Sorin LAZĂR

RAPORT SUPLIMENTAR

asupra propunerii legislative pentru modificarea lit.h), alin.(1), art.456 din Legea nr.227/2015 privind Codul fiscal
În conformitate cu prevederile art. 70 din Regulamentul Camerei Deputaților, republicat, Plenul Camerei Deputaților a hotărât trimiterea spre reexaminare Comisiei pentru buget, finanțe și bănci a propunerii legislative pentru modificarea lit.h), alin.(1), art.456 din Legea nr.227/2015 privind Codul fiscal.
Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în ședința din 24 octombrie 2018.

La dezbaterea propunerii legislative s-au avut în vedere avizele negative ale Comisiei pentru drepturile omului, culte și problemele minorităților naționle, Comisiei pentru politică economică, reformă și privatizare și avizele favorabile ale Comisiei pentru sănătate și familie, Consiliului Legislativ și Consiliului Economic și Social.

Propunerea legislativă supusă dezbaterii online are ca obiect de reglementare introducerea unei noi categorii de scutiri de la plata impozitului/taxei pentru imobile aferentă clădirilor/spațiilor din interiorul acestora, în care sunt organizate și funcționează cabinete de medicină de familie.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat propunerea legislativă  menţionată mai sus, în şedinţa online din data de 5 mai 2020.

La lucrările online ale Comisiei și-au înregistrat prezența un număr de 27 deputați, din totalul de 27 de membri.

În urma reexaminării online a propunerii legislative şi a opiniilor exprimate, deputații prezenți la lucrări, au hotărât cu majoritate de voturi, să propună plenului Camerei Deputaţilor un raport de adoptare a propunerii legislative pentru modificarea lit.h), alin.(1), art.456 din Legea nr.227/2015 privind Codul fiscal, în forma prezentată de inițiator.

În raport cu obiectul şi conţinutul său, propunnerea legislativă face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene
               Expert parlamentar,
               Cristina Dicu

